laion/Wikipedia-Exotic huggingface dataset:
יחסי ניז'ר–שווייץ

יחסי ניז'ר–שווייץ הם היחסים הדיפלומטיים הרשמיים שבין הרפובליקה של ניז'ר לבין הקונפדרציה השווייצרית. בין הרפובליקה של ניז'ר לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים שבין הרפובליקה של ניז'ר לבין הקונפדרציה השווייצרית הם יחסים דיפלומטיים חמים, עקב היותה של ניז'ר מדינה מועדפת של שווייץ לשיתוף פעולה בקידום ההתפתחות של המדינה. שווייץ הכירה בעצמאותה של ניז'ר ב-1960 וכוננה עמה יחסים דיפלומטיים רשמיים כבר באותה העת. אף על פי שנחתמו בין שתי המדינות הסכמים שונים בנושאים: מסחר, הגנה על השקעות ושיתוף פעולה טכנולוגי בין השנים 1962–1978, שווי הסחר שבין שתי המדינות נשאר נמוך לאורך השנים. שווייץ תומכת בניז'ר מבחינה הומניטרית ומשקיעה כ-25 מיליון פרנקים שווייצריים מדי שנה על מנת לזרז ולקדם את התפתחותה של המדינה. על פי הלשכה השווייצרית המרכזית לסטטיסטיקה, בסוף שנת 2015 התגוררו בניז'ר שלושים ותשעה אזרחים שווייצרים. שווייץ אינה מיוצגת בניז'ר, הן בדרג השגרירות והן בדרג הקונסולרי. שווייץ מיוצגת בניז'ר באמצעות משרד ייצוגי שהיא מחזיקה בניאמיי, בירת המדינה. ניז'ר אינה מיוצגת בשווייץ בדרג השגרירות. ניז'ר מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה. Bilateral relations Switzerland–Niger, אתר משרד החוץ של שווייץ REPRESENTATIVE OFFICE OF SWITZERLAND IN NIAMEY, NIGER CONSULATE OF NIGER IN GENEVA, SWITZERLAND
חצי האי ל'ין

חצי האי ל'ין (בוולשית: Penrhyn Llŷn) הוא חצי אי בגודל של כ-400 קילומטר רבוע השוכן בגוויניד' בקצה הצפון-מערבי של ויילס. חצי האי יוצא מחופה הצפון-מערבי של ויילס כ-50 ק"מ לכיוון מזרח אל תוך הים האירי, צפונית לחצי האי מצוי האי אנגלסי המופרד משאר ויילס במצר מנאי (שמהווה המשך לחוף הצפוני של חצי האי). רצועת החוף לאורך חצי האי ל'ין הוגדר כאזור יופי טבעי יוצא דופן. מדיה וקבצים בנושא חצי האי ל'ין בוויקישיתוף עמוד למבקרים בחצי האי באתר התיירות של שמורת סנודוניה. מדריך למבקרים בחצי האי באתר הגארדיאן. עמוד אודות אזור היופי הטבעי ל'ין באתר 'Visit Wales'. ערך זה הוא קצרמר בנושא ויילס ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
סובארו R1

סובארו R1 (ביפנית: スバル・R1, באנגלית: Subaru R1) היא מכונית סופרמיני, שהוגדרה בקטגוריית כלי הרכב ביפן "Kei car" (אנ') מתוצרת יצרן הרכב היפני סובארו אשר יוצרה בין השנים 2005–2010. יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社). 3 דלתות האצ'בק. 4 נוסעים. מנוע קדמי - רוחבי. סוגי הנעה: הנעה קדמית, הנעה כפולה 4x4. מנוע בנזין. מנוע קירור מים. צמיגים: 175/65 R14 (קדמיים ואחוריים). קיבולת מכל דלק - 40 ליטר. "DBA-RJ1" - מנוע הנעה קדמית "DBA-RJ2" - מנוע הנעה כפולה 4x4 "ABA-RJ1" - מנוע הנעה קדמית "ABA-RJ2" - מנוע הנעה כפולה 4x4 "סובארו R1" "סובארו R1" דגם "RJ1" "סובארו R1" "סובארו R1" - מבט לתא הנהג ולוח מחוונים "סובארו R1" "סובארו R1" - מבט למנוע סובארו סובארו R-2 סובארו R2 מדיה וקבצים בנושא סובארו R1 בוויקישיתוף סובארו R1, סרטון באתר יוטיוב סובארו R1, סרטון באתר יוטיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס סובארו - היסטוריה mjs.home.xs4all.nl/subaruk "סובארו R1" tradecarview.com/specifications/subaru/r1 "סובארו R1" autoevolution.com/subaru/r1 "סובארו R1" - דגמים goo-net-exchange.com/catalog/SUBARU__R1
רד נק

רֵד נֵק (באנגלית: Redneck, מילולית: "אדום-צוואר") הוא כינוי לאמריקאי כפרי לבן ממעמד סוציו-אקונומי נמוך, חסר השכלה, עובד-כפיים ממדינות דרום ארצות הברית. הכינוי מתקשר עם שמרנות, הומופוביה, גזענות (בפרט נגד אפרו-אמריקאים, היספנים ולעיתים גם יהודים), תמיכה בזכות האזרח לשאת נשק והתנגדות לתקינות פוליטית. הכינוי נחשב למעליב, אף שתושבי הדרום משתמשים בכינוי על מנת לכנות זה את זה ואת עצמם בהומור. הכינוי מקביל במידה מסוימת ל"זבל לבן", אף שנושא פחות מטען ביקורתי ממנו, ל"קראקר" (cracker, בן טקסס, צפון פלורידה או ג'ורג'יה) ו"הילבילי" (תושבי דרום רכס הרי האפלצ'ים והרי אוזארק, "הילבילי" הוא אדם המתגורר באזור ספר, עני, בור, חסר חינוך ומטופל בילדים רבים). ב-1893 הופיע דיווח על חוואים לבנים בדרום העובדים קשה תחת כיפת השמיים ובעקבות כך ערפם אדום וצרוב-שמש. הביטוי הופיע כבר ב-1891 בתעמולת בחירות כביטוי לא-פוגעני, שקורא ל"רד נקס" לצאת ולהצביע עבור האינטרסים שלהם. בסביבות 1900 היה "רד נקס" כינוי לחברי המפלגה הדמוקרטית כפריים עניים מהדרום. קבוצה זו ניצבה בפרט נגד העשירים והמשכילים ממדינות ניו אינגלנד. מדיה וקבצים בנושא רד נק בוויקישיתוף הגדרה במילון מריאם-ובסטר הגדרה במילון קיימברידג' קלרנס פייג', "'Redneck' is not a word that a politician should take lightly" מילווקי סנטינל, 18 ביולי 1989 לפעמים בתור גנאי, מצד אנשים שאינם לבנים
איריס (סרט)

איריס הוא סרט קולנוע ישראלי משנת 1968 בבימויו, כתיבתו והפקתו של דוד גרינברג, עם גדעון שמר, שמוליק קראוס, ברכה נאמן וליאורה רמון בתפקידים הראשיים. נמנה עם הסרטים הבודדים בהם שיחקה חנה רובינא. יואל נאמן (גדעון שמר) הוא עיתונאי בן 40 שנמצא במשבר. הוא עומד להתגרש מאשתו שולה (ברכה נאמן) וחושב להתפטר מעבודתו בעיתון ומהעורך מישורי (ניסן יתיר) ולהוציא לאור ספר שירים של אביו המנוח. אמו האלמנה (חנה רובינא) מנהלת בית אבות קטן ומצפה שיואל ושולה יעניקו לה נכד. הם רוצים להסתיר ממנה את העובדה שהם מתגרשים. יורם (שמוליק קראוס) הוא עיתונאי וחבר קרוב של יואל. הם עובדים באותו עיתון והעורך מישורי (ניסן יתיר) מנסה לסכסך ביניהם. בתחילת הסרט מתואר טקס הגירושים של יואל ושולה כשיורם והמדפיס חיימק'ה (יעקב בודו) משמשים כעדים לפני בית המשפט הרבני. יורם מעודד את חברו, מכניס אותו למסיבות שתייה של החברה הבוהמית ומנסה להכיר לו בחורות ביניהן את חברתו קארין (מנדי רייס-דייוויס) אך יואל לא מוצא עניין. הוא גר כעת בדירת גג עלובה וכשהוא חוזר לביתו בלילה הוא פוגש באיריס (ליאורה רמון), נערה כבת 16 כשהיא קוראת את "ז'אן קריסטוף" של רומן רולן. היא מוצאת חן בעיניו והם מתיידדים ומסיירים ברחבי תל אביב ביום חורף סוער. שולה לא יכולה להמשיך לשקר לאמו של יואל המצפה ממנה לנכד ומודיעה לה כי לא יהיה שום נכד, כי הם מתגרשים. האם נתקפת בהלם ומאושפזת בבית חולים מבלי יכולת לדבר ולתקשר. יורם המסוכסך עם יואל מוסר לו פרטים לא נעימים על "עברה" של איריס. יואל הנרגש מחפש את איריס ומוצא אותה בסירה בחוף הירקון. הוא כופה עצמו עליה אך מתברר לו שכל מה שאמר יורם הוא שקר והוא רץ אליו כדי לסיים את החשבון איתו. הסרט צולם בתל אביב בשחור-לבן ויש בו תיאור של הטיילת, נחל הירקון ושאר מקומות בתל אביב כפי שהיו אז ביום חורפי גשום וסוער. זה סרטו העלילתי היחיד של גרינברג שחדל לביים סרטים עלילתיים בעקבות הביקורות הקשות שקיבל בסרט זה. הסרט יצא זמן קצר לאחר מלחמת ששת הימים ושיקף את המציאות הפוסט-הרואית של חיי הבוהמה שחרגה מגבולות הקולנוע הלאומי-ציוני שהיה נפוץ אז. הסרט נחשב לשערורייתי אז, וגם היום, בכך שהציג רומן בין גבר בן 40 לנערה בת 16. דוד גרינברג שאב השראה לדמותם של יואל וחברו יורם מחייו האישיים שלו עצמו ומסיפור חייו של ידידו איקא ישראלי. דמותה של איריס רומז לקשרים האישיים שהיו לשניהם עם האמנית דפנה ערוד בסרט יש גם תצוגת בגדים מסוף שנות ה-60 שאותם עיצב לסרט גדעון אוברזון. בית האבות בסרט צולם בבתי טובקין, מתחם שכונה סגורה בגבול שכונת מרכז בעלי מלאכה ומתחם בתי שפירא. במקום שכן באותה תקופה בית אבות. נעימת הסרט שהולחנה על ידי דוד קריבושי ובוצעה על ידי הזמרת אלכסנדרה הייתה באותו הזמן להיט. "איריס", במסד הנתונים הקולנועיים IMDb (באנגלית) "איריס", באתר ספר הקולנוע הישראלי "איריס", באתר אידיבי "איריס", במסד הנתונים הקולנועיים KinoPoisk (ברוסית) נעימת הסרט איריס בביצוע אלכסנדרה, באתר יוטיוב איתי יעקב, מקפה כסית ועד מנדי'ס: כך נראתה הבוהמה התל אביבית בסיקסטיז, באתר Xnet‏, 21 ביולי 2016 גליון #1618 - 4 בספטמבר 1968 | ארכיון העולם הזה, באתר thisworld.online דני רכט, בתי טובקין (מושב זקנים), באתר האנציקלופדיה העירונית "תל.אביב.פדיה"
הקטור הררה

הקטור מיגל הררה לופס (בספרדית: Héctor Miguel Herrera López; נולד ב-19 באפריל 1990) הוא כדורגלן מקסיקני המשחק בעמדת הקשר ביוסטון דינמו. הררה התחיל לשחק כדורגל במחלקת הנוער של פצ'וקה. ב-21 ביולי 2010, הררה ערך את הופעת הבכורה שלו בקבוצה הבוגרת בהפסד 0–1 לצ'יבאס ארצות הברית במסגרת הסופר ליג של אמריקה הצפונית. ב-23 ביולי 2011, הררה ערך את הופעת הבכורה שלו בליגת העל המקסיקנית בהפסד 1–4 לסנטוס לגונה. ב-28 ביוני 2013 חתם בפורטו מליגת העל הפורטוגזית תמורת 8 מיליון אירו. ב-18 באוגוסט 2013, הררה ערך את הופעת הבכורה שלו בקבוצה בניצחון 1–3 נגד ויטוריה סטובאל. ב-22 באוקטובר 2013, קיבל כרטיס צהוב שני כבר בדקה ה-6 במשחק נגד זניט סנקט פטרבורג במסגרת שלב הבתים של ליגת האלופות, והפך לשחקן שהורחק בשלב המוקדם ביותר של המשחק כתוצאה מכרטיס צהוב שני. ב-20 בדצמבר 2013, הבקיע את שער הבכורה שלו בקבוצה בניצחון 0–4 נגד אולהאננסה. ב-20 באוגוסט 2014, הררה הבקיע את שער הבכורה שלו בליגת האלופות ניצחון 0–1 נגד ליל. ב-25 בנובמבר הבקיע שער ובישל שתיים נוספים בניצחון 0–3 נגד באטה בוריסוב. בדצמבר 2015 הררה נבחר לכדורגלן העונה של פורטו לעונת 2014/2015. ב-12 בפברואר 2016 הררה ענד לראשונה את סרט הקפטן. ב-30 במרץ 2019, הררה רשם את הופעתו ה-237 בקבוצה בכל המסגרות ובכך עלה למקום החמישי ברשימת ההופעות של השחקנים הזרים בקבוצה. ב-3 ביולי 2019 הודיעה אתלטיקו מדריד על סיכום עם השחקן וכמה ימים לאחר מכן חתם לשלוש שנים בקבוצה. ב-18 בספטמבר, ערך את הופעת הבכורה שלו בקבוצה בתיקו 2-2 נגד יובנטוס בו כבש גם את שער הבכורה שלו בקבוצה. שלושה ימים לאחר מכן ערך הררה את הופעת הבכורה שלו בלה ליגה בתיקו 0-0 נגד סלטה ויגו. במרץ 2022 עזב את אתלטיקו וחתם ביוסטון דינמו. בצעירותו, הררה שיחק בנבחרות הצעירות של מקסיקו וזכה עם הנבחרת האולימפית במדליית הזהב באולימפיאדת לונדון (2012). ב-16 באוקטובר 2012, הררה ערך את הופעת הבכורה שלו בנבחרת הבוגרת בניצחון 0–2 נגד אל סלוודור. ב-4 בספטמבר 2015, הררה הבקיע את שער הבכורה שלו בנבחרת בתיקו 3-3 נגד טרינידד וטובגו. הררה השתתף עם הנבחרת בגביע הקונפדרציות 2013, מונדיאל 2014, קופה אמריקה 2016, גביע הקונפדרציות 2017 ומונדיאל 2018. פורטו ליגת העל הפורטוגלית: 2017/2018 הסופר קאפ הפורטוגלי: 2013, 2018 אתלטיקו מדריד לה ליגה: 2020/2021 נבחרת מקסיקו משחקי המוקדמות האולימפיים של ה-CONCACAF: 2012 גביע טולון: 2012 המשחקים האולימפיים: 2012 גביע הזהב: 2015 גביע ה-CONCACAF: 2015 אישיים כדורגלן הטורניר של טורניר טולון: 2012 כדורגלן העונה של פורטו: 2014/2015 מלך הבישולים של גביע הקונפדרציות 2017 (3 בישולים) נבחרת השנה בליגת העל הפורטוגלית: 2017/2018, 2018/2019 שער השנה בליגת העל הפורטוגלית: 2017/2018 נבחרי השנה של ה-CONCACAF: ‏ 2017, 2018 נבחרת השנה של IFFHS: ‏ 2020 מדיה וקבצים בנושא הקטור הררה בוויקישיתוף הקטור הררה, באתר Transfermarkt הקטור הררה, באתר Soccerway הקטור הררה, באתר BDFutbol הקטור הררה, באתר WorldFootball.net הקטור הררה, באתר National Football Teams הקטור הררה, באתר FootballDatabase.eu
רחב זנב שחור-רצועות

רחב זנב שחור-רצועות (שם מדעי: Laticauda semifasciata) הוא מין של נחש ים מהסוג רחב זנב המצוי בטבע במזרח האוקיינוס השקט לחופי יפן, סין, טאיוואן וקוריאה ובחלק מדרום-מזרח אסיה בווייטנאם, סינגפור, הפיליפינים ובאינדונזיה. לאחרונה מין זה נצפה באזורים צפוניים, ככל הנראה בשל שינויי אקלים המשפיעים על בתי גידולם. מין זה קרוב לקרייט ימי מפוספס. לנחש רצועות שחורות לאורך גופו הבהיר והוא בעל ראש רחב אך קצר וזנב רחב. הנחשים הזכרים והנקבות מגיעים לבגרות מינית באורך 80 ס"מ ו-70 ס"מ בהתאמה, עם אורך מקסימלי של 170 ס"מ. הנחש מותאם לחיים בים והוא יכול לעצור את נשימתו עד לשש שעות מתחת למים. בניגוד לשאר נחשי הים הנקבות מטילות 3–6 ביצים על החוף. זהו נחש ארסי מאוד, עם ארס החזק פי 10 מארס של קוברה, מה שמאפשר לו להרוג אדם בקלות. עם זאת הוא כמעט ולא מכיש אנשים והוא יתקוף רק כמוצא אחרון. הטרף של הנחש הוא דגים שונים שוכני אלמוגים והוא מכניס את ראשו לחריצי אלמוגים כדי להכיש ביעילות דגים לא זהירים. לעיתים הוא משתף פעולה עם צניניות ודגי מולית. מדיה וקבצים בנושא רחב זנב שחור-רצועות בוויקישיתוף רחב זנב שחור-רצועות, באתר ITIS (באנגלית) רחב זנב שחור-רצועות, באתר NCBI (באנגלית) רחב זנב שחור-רצועות, באתר Animal Diversity Web (באנגלית) רחב זנב שחור-רצועות, בבסיס הנתונים ARKive (באנגלית) רחב זנב שחור-רצועות, באתר האנציקלופדיה של החיים (באנגלית) רחב זנב שחור-רצועות, באתר GBIF (באנגלית) רחב זנב שחור-רצועות באתר הרשימה האדומה של IUCN
פתן ים פרוני

פתן ים פרוני (שם מדעי: Hydrophis peronii) הוא מין של פתן ים מתת-משפחת פתני הים שבמשפחת הפתניים אשר תפוצתו במזרח האוקיינוס השקט. הוא נקרא על שם החוקר הצרפתי פרנסואה פרון (François Péron). נחש זה מגיע לאורך 1.23 מטר והוא בעל ראש קטן עם "קרניים" קטנות בדומה לאלה של השפיפון ועיניים לבנות קטנות. הגוף אפור עד חום-זית ועד שזוף ועל הגוף כתמים בהירים צרים יחסית, כשהבטן בהירה. הזנב רחב ושטוח ומשמש כהגה. מין זה נפוץ לאורך החוליות ושוניות האלמוגים שבין תאילנד ווייטנאם לאינדונזיה, גינאה החדשה, אוסטרליה ועד קלדוניה החדשה במזרח. הוא מגיע בצפון עד לגואנגדונג שבסין, ים סין הדרומי ולמצר טאיוואן. לנחש זה ארס משתק קטלני המדורג כאחד מהחזקים ביותר בין הנחשים. הארס יכול לשתק ולהרוג בקלות אדם אך הוא מיועד לשתק דגים שהנחש אוכל ומהירים מכדי שהוא ירדוף אחריהם. מדיה וקבצים בנושא פתן ים פרוני בוויקישיתוף פתן ים פרוני, באתר ITIS (באנגלית) פתן ים פרוני, באתר NCBI (באנגלית) פתן ים פרוני, באתר GBIF (באנגלית) פתן ים פרוני באתר הרשימה האדומה של IUCN
התחיות נוצרית

הִתְחַיּוּת היא התעניינות רוחנית בחיי הכנסייה בקהילתה. תומכי ההתחיות מאמינים בשיבה של הכנסייה למערכת יחסים חיובית עם אלוהים לאחר תקופה של דעיכה מוסרית. התכנסויות של לא-מאמינים נחשבות בעיני מנהיגי הכנסייה כבעלי השפעה חיובית על ההתחיות. בספרות הנוצרית המחקרית, המושג 'תחייה' נלקח מסיפורי המקרא המתארים שקיעה והתעוררות מחודשת של אמונתם של בני ישראל באלוהים. בפרט, סיפורים על ממלכות יהודה וישראל מציגים נרטיבים שונים של שקיעה והתעוררות בהתאם לשליט: מלך רשע או צדיק. בין הסיפורים ניתן למנות את סיפורו של המלך יאשיהו שדחה את עבודת האלילים והשיב את עבודת השם אל בית המקדש, ואת סיפור מרד המכבים, שהצליחו להתנגד לפולחן פגאני ולהביס צבא זר. במהלך ההיסטוריה של הנוצרים בארצות הברית זיהו ההיסטוריונים כמה גלים של התעוררות דתית נוצרית בסביבות השנים 1727, 1792, 1830, 1857 ו-1882. גם בארצות אחרות תוארו תופעות דומות. במאה ה-20 בלטו ה"ההתחיות הוולשית" (1905-1904), ההתחיות מרחוב אזוסה בלוס אנגל'ס (1906) ההתחיות בלוקולה באוגנדה ושאר אפריקה המזרחית (בשנות ה-1930), "התנועה של ישו " בחוף המערבי של ארצות הברית בשנות ה-1970, "התחיות באריו" אצל שבט הקלביטים בקרב הדאיאקים במזרח מלזיה (סרוואק) ובחלק האינדונזי של קלימנטן, ב-1971, וההתחיות בצ'ילה ב-,1909. ,תנועות דומות קמו בעוד מקומות באמריקה, אפריקה ואסיה . William G. McLoughlin, Modern Revivalism: Charles Grandison Finney to Billy Graham, Wipf and Stock Publishers, 2004-10-28. (באנגלית) George M. Thomas, Revivalism and Cultural Change: Christianity, Nation Building, and the Market in the Nineteenth-Century United States, University of Chicago Press, 1998-01-19. (באנגלית)
פתן ים סכיסטוסה

פתן ים סכיסטוסה המכונה נחש ים מקורי (שם מדעי: Enhydrina schistosa) הוא מין של נחש ים ממשפחת הפתניים המצוי במימי האזור האינדו פסיפי בטווח שבין איי סיישל, מדגסקר והים הערבי, לעבר המפרץ הפרסי, פקיסטן והודו לדרום-מזרח אסיה במיאנמר, תאילנד ווייטנאם. לעיתים הוא נכנס גם לנהרות. נחש ימי זה מגיע לאורך של עד 140 סנטימטרים (אך נפוץ יותר באורך מטר אחד), והוא בעל נחיריים רחבים בעלי קשקשים נוקשים מורחבים לאורך הלסת, המשווים ללסת מראה של מקור. הראש רחב והגוף אפור כהה למעלה ולבן מלמטה עם רצועות פסים בצבע שחור עד ירוק-זית. נחשים אלה יכולים לצלול עד לעומק 100 מטרים ולעלות לנשום פעם בחמש שעות. כמו רוב נחשי הים הם משריצים מתחת למים. הנחש פעיל בלילות, אז הוא שוחה בשוניות האלמוגים בחיפוש דגים. ההכשה משתקת את הדגים במהירות. נחש זה אחראי למרבית ההכשות מנחשי ים, למעלה מ-90%. זאת כתוצאה מאופייו הפראי ועקב תפוצתו הרווחת, כשהוא הנפוץ שבכל נחשי הים של הודו. מנת הLD50 של הארס הוא 0.1125 מ"ג/ק"ג, כשהתפוקה הממוצעת היא 7.5-9 מ"ג ארס בהכשה. הארס מורכב מנוירוטוקסין ומיוטוקסין (Myotoxin) חזק היכול להרוג בקלות, תוך קריסה של מערכת הנשימה ושל הלב. מדיה וקבצים בנושא פתן ים סכיסטוסה בוויקישיתוף פתן ים סכיסטוסה, באתר ITIS (באנגלית) פתן ים סכיסטוסה, באתר Animal Diversity Web (באנגלית) פתן ים סכיסטוסה, בבסיס הנתונים ARKive (באנגלית) פתן ים סכיסטוסה, באתר האנציקלופדיה של החיים (באנגלית) פתן ים סכיסטוסה, באתר GBIF (באנגלית) פתן ים סכיסטוסה באתר הרשימה האדומה של IUCN
פילמור (פירושונים)

האם התכוונתם ל... פילמור – תהליך כימי פילמור (סן פרנסיסקו) – רובע בסן פרנסיסקו פילמור (יוטה) – עיר במדינת יוטה ובירתה לשעבר פילמור אודיטוריום – אולם מופעים בסן פרנסיסקו פילמור וסט – אולם מופעים בסן פרנסיסקו פילמור איסט – אולם מופעים בניו יורק SNK פליימור – חברת קונסולות ומשחקי מחשב אישים בשם פילמור מילרד פילמור – הנשיא ה-13 של ארצות הברית אביגייל פילמור – רעייתו פלמור (פירושונים)
פלמור (פירושונים)

האם התכוונתם ל... פִּילְמוּר – תגובה כימית שבמהלכה מתחברים מונומרים לשרשראות מולקולריות ארוכות לקבלת פולימר אמי פלמור – עורכת דין ישראלית, מנכ"לית משרד המשפטים בעבר יגאל פלמור – דובר הסוכנות היהודית, שימש בעבר כדובר משרד החוץ
סימון קורונוסקי

סימון קורונוסקי (במקדונית: Симеон Коруноски, באנגלית: Simeon Korunoski; נולד ב-16 בפברואר 2001) הוא מוזיקאי, זמר-יוצר פופ צפון מקדוני. קורונוסקי נולד בעיר קיצ'בו שבמקדוניה הצפונית ועבר עם משפחתו לאוחריד. הוא לומד בבית הספר למוזיקה "איליאה ניקולובסקי-לואי" (במקדונית: Ilija Nikolovski-Luj) בסקופיה. קורונוסקי החל לנגן בגיטרה בגיל 9 וכמה שנים מאוחר יותר כבר הייתה לו להקה משלו איתה ניגנו מוזיקת רוק. בשנים 2016 - 2017 השתתף והגיע לגמר בתוכנית הטלוויזיה המקומית לכישרונות צעירים - Casting Talent Show (במקדונית: Кастинг талент шоу) ולאחר מכאן במחזמר המקדוני "הסוד שלי" (במקדונית: Тајно моја) שהופק על ידי האופרה והבלט הצפון מקדוני ונוהל בידי השחקן המפורסם טוני מיכילובסקי. הבלדה "Најмила" של הסופרת ניקולה דויצ'ינובסקי, הביאה לו את פרס הבכורה הטוב ביותר בפסטיבל המוזיקה "אוחריד-פסט", כמו גם המקום הראשון בפסטיבל הבינלאומי ה-23 "ערמונים זהובים" בבולגריה. בנוסף להיותו זמר, נגן ומלחין הוא גם שחקן ומשתתף בתפקידי מפתח במחזות זמר ופסטיבלים מובילים במקדוניה וסביבתה. קורונוסקי שר במקדונית ובאנגלית, שתי השפות אותן הוא דובר. בשנת 2020 קיבל קורונוסקי מלגה ממשרד התרבות של מקדוניה הצפונית כדי להגיע למסע הופעות בישראל ביחד עם הזמרת הלנה סושה, אף היא ממקדוניה הצפונית. בשנת 2017 במחזמר "Ezerski Biseri" שהתקיים בעיר סטרוגה, זכה קורונוסקי במקום השני. בשנת 2017 בפסטיבל הבינלאומי "ערמונים זהובים" שהתקיים בבולגריה זכה קורונוסקי במקום הראשון. בשנת 2019 שירו של קורונוסקי, "Part of me" זכה בפרס על ההפקה הטובה ביותר בפסטיבל המוזיקה "אוחריד-פסט". סימון קורונוסקי, ברשת החברתית אינסטגרם סימון קורונוסקי באתר Sound Cloud Симеон Коруноски: Освен пејач, сакам да бидам и продуцент (Видео), MUZIKA24.MK (ב־) Интервју со Симеон Коруноски – Face of the Week, АПЕРКАТ.МК (באנגלית)(הקישור אינו פעיל) „Каде сме“ – одлично летно освежување од Симеон Коруноски (במקדונית), נבדק ב-2019-10-28 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סימון קורונוסקי".
זאב גלמור

זאב (וילי) גלמור (גוטליב) (נפטר ב-23 באוקטובר 2018) היה הממונה על ההגבלים העסקיים בין השנים 1978–1992. בטרם מינויו של גלמור לתפקיד הממונה על ההגבלים העסקיים, שימש כפקיד במשרד התעשייה והמסחר. בזמן כהונתו של גלמור, הרשות להגבלים עסקיים היוותה אגף במשרד המסחר והתעשייה. במהלך כהונתו גובש חוק ההגבלים העסקיים, התשמ"ח-1988, שהחליף את חוק ההגבלים העסקיים, התשי"ט-1959, וכלל תיקונים ושינויים לפי המלצות של ועדות ציבוריות ולפי ניסיון הפעלת החוק במשך השנים. בין השאר פעל גלמור בתחומים הבאים: הגשת תביעה, בשנת 1979, נגד איגוד המוסכים, על קביעת מחירון מנחה לשירותי המוסכים. הזהרת הבנקים, בשנת 1981, שלא לתאם ביניהם את שערי הריבית שהם משלמים בתוכניות חיסכון. בהמשך, הוגש כתב אישום נגד ארבעת הבנקים הגדולים ומנהליהם, באשמת גיבוש הסדר כובל. הבנקים הורשעו ועל כל אחד מהם הוטל קנס בסך 40,000 ש"ח, והופסקו ההליכים נגד מנהליהם. בעקבות משבר מניות הבנקים הוציא גלמור הנחיות לשלושת הבנקים הגדולים, למניעת פעילות שיש בה הגבל עסקי. הגשת תביעה, בשנת 1988, נגד יבואן תקליטים וסוחרי תקליטים, על הסדר כובל לקביעת מחירי התקליטים. הכרזה על חברת המלט "נשר" כמונופול. לדברי העיתונאי הדר חורש, גלמור "נחשב לממונה פסיבי, שעסק בעיקר באישור או בפסילה של מיזוגים ורכישות ונחשב למכשול עביר למדי בפני אנשי עסקים, שחיברו חברות והשתלטו על נתחים גדולים מהשווקים שבהם פעלו". זאב גלמור, "גישתו של הממונה לפיקוח על הגבלים עסקיים - סוגיות נבחרות", עיוני משפט טו, 1990, עמ' 589–628. מודעת אבל אתר אבלים הוגשה תביעה נגד איגוד המוסכים על התנהגות קרטלית, מעריב, 14 ביוני 1979 אזהרה לבנקים: לא לתאם שערי הרבית עבור תכניות חסכון, דבר, 7 ביוני 1981 יצחק דיש, לגרום תחרות בעסקים להק על ציבור הצרכנים, מעריב, 14 באוגוסט 1984, המשך ת"פ (ת"א) 7873/84 מדינת ישראל נ' בנק לאומי ואחרים, פ"ד תשמ"ו(3) 368 "הבנקים מחליפים מידע סודי על לקוחות", באתר ynet, 25 באפריל 2001 סוחרי תקליטים הואשמו בהפעלת קרטל, מעריב, 28 בינואר 1988 הדר חורש, רונית קן פורשת - והמשק נותר מקום נעים למונופולים ולאוליגופולים, באתר nrg‏, 20 בנובמבר 2010 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מייקל קרמר

מייקל קרמר (באנגלית: Michael Kremer; נולד ב-12 בנובמבר 1964) הוא כלכלן יהודי אמריקאי, פרופסור לכלכלה באוניברסיטת הרווארד. אחד משלושת זוכי פרס נובל לכלכלה לשנת 2019. קרמר נולד ב-1964, בניו יורק, לזוג יהודי אמריקאי. אביו, יוג'ין קרמר היה בנם של מהגרים יהודים מאוסטריה ופולין. אמו, שרה ליליאן (לבית קימל) קרמר, בתם של מהגרים יהודים מפולין. האם הייתה פרופסור לספרות אנגלית, שהתמחתה בספרות השואה וספרות יהודית אמריקאית. קרמר למד וב-1985 סיים תואר ראשון (BA) במדעי החברה באוניברסיטת הארווארד וב-1992 סיים את הדוקטורט בכלכלה. עשה את לימודי הפוסט דוקטורט שלו במשך שנה ב-MIT ולאחר מכן המשיך ללמד באוניברסיטה זו במשך שש שנים עד 1999, עת עבר להארווארד, בה הוא מלמד מאז. פרופסור לכלכלה מאז 1998, תחילה ב-MIT ואחר כך בהרווארד. חבר באקדמיה האמריקאית לאמנויות ולמדעים. נשוי לרייצ'ל גלנרסטר (אנ'), הכלכלנית הראשית של המשרד לפיתוח בינלאומי בממשלת בריטניה. מחקריו של פרופסור קרמר נסבו על הדרך להפחתת העוני והיו ייחודיים בשל ביצועם בדרך מדעית טהורה, כולל ניסויים בשטח עם קבוצות בקרה ועל כך הוא גם זכה בפרס נובל. Kremer, Michael; Glennerster, Rachel (2004), Strong Medicine: Creating Incentives for Pharmaceutical Research on Neglected Diseases, Princeton: Princeton University Press, ISBN 0-691-12113-3 Making Markets for Vaccines: Ideas to Action, Center for Global Development, 2005 Kremer, Michael (1993), "Population Growth and Technological Change: One Million B.C. to 1990", The Quarterly Journal of Economics, The MIT Press, 108 (3): 681–716, doi:10.2307/2118405, JSTOR 2118405 יהודים זוכי פרס נובל מדיה וקבצים בנושא מייקל קרמר בוויקישיתוף אתר האינטרנט הרשמי של מייקל קרמר מייקל קרמר, באתר פרס נובל (באנגלית) מייקל קרמר, באתר פרויקט הגנאלוגיה במתמטיקה מייקל קרמר, באתר dblp מייקל קרמר, באתר Semantic Scholar מייקל קרמר, באתר SSRN "Michael Kremer wins Nobel in economics", באתר Harvard Gazette "JEWISH NOBEL PRIZE WINNERS IN ECONOMICS", באתר JInfo ה-C.V. של מייקל קרמר
עכסן טיגרי

עכסן טיגרי (שם מדעי: Crotalus tigris) הוא מין של נחש ארסי מהסוג עכסן החי בדרום-מערב ארצות הברית, ובצפון-מערב מקסיקו. עכסן זה תואר לראשונה בידי רוברט קניקוט ב-1859. הוא קיבל את שמו עקב הרצועות הכהות שלאורך גופו, המזכירות פסי טיגריס. קל להבחין בו בשל מראה הפסים והראש הקטן והגבוה שלו. הנחש מגיע לאורך של עד 92 סנטימטרים ולמשקל של עד חצי קילוגרם. בדרך כלל הזכרים גדולים יותר מהנקבות. צבעו אפור בהיר, שמנת, צהוב ועד כתום בהיר או ורוד. הפסים כהים באפור כהה עד חום. העכס בקצה גופו בהיר-שחור לסירוגין והרצועות שלו בולטות יותר. העכסן מצוי מאריזונה ומפרץ קליפורניה עד לסונורה שבמקסיקו. הוא חי באזורי מדבר, קניונים, מישורים סלעיים או שיחיות ולעיתים גם בחורשי אלונים. נחש זה פעיל בלילה במשך הקיץ החם והיבש, אך בחודשי הסתיו והחורף הוא פעיל גם ביום או בין הערביים. הנחש צד יונקים קטנים כמו עכברים או לטאות קטנות, אך הוא יכול לצוד גדול יחסית לעכסן, כמו עכבר קנגורו, אוגר יערוני או חולדה סוחרת ולטאות מקרינות. הנחש הורג אותם עם ארסו הקטלני, תוך המתנה במארב. הוא עצמו עלול ליפול קורבן לעופות דורסים כמו עיטים או לקויוטים, אך רוב הטורפים עוזבים אותו בשקט. נחש זה נחשב לתוקפני ביותר, והוא יכיש עם גירוי קל ביותר, אך יזהיר את הטורף לפני באמצעות נענוע מהיר של ה"עכס" שבקצה זנבו. הכשה מנחש זה היא הקטלנית ביותר מבין העכסנים ונחשי אמריקה הצפונית, לאחר המין עכסן מוהאבי. מדד ה-LD50 של העכסן הוא 0.6 מ"ג/ק"ג. אולם כמעט ואין דיווחים על הכשות הנחש. מדיה וקבצים בנושא עכסן טיגרי בוויקישיתוף עכסן טיגרי, באתר ITIS (באנגלית) עכסן טיגרי, באתר NCBI (באנגלית) עכסן טיגרי, באתר Animal Diversity Web (באנגלית) עכסן טיגרי, באתר האנציקלופדיה של החיים (באנגלית) עכסן טיגרי, באתר GBIF (באנגלית) עכסן טיגרי באתר הרשימה האדומה של IUCN